Na web stranicama Općine Čavle objavljen je prijedlog plana upravljanja imovinom Općine Čavle za 2024.g. te se poziva zainteresirana javnost na Savjetovanje o istom.

Općinsko vijeće Općine Čavle usvojilo je Strategiju upravljanja imovinom u vlasništvu Općine čavle za razdoblje od 2021.g. do 2027.g. (Službene novine Općine Čavle 11/22). U Strategiji upravljanja imovinom određeni su dugoročni ciljevi i smjernice upravljanja imovinom, sukladno stvarnom stanju i potrebama Općine, odnosno prema njenim specifičnostima, a sve radi održivog, ekonomičnog i transparentnog upravljanja i raspolaganja općinskom imovinom uvažavajući pri tom gospodarske i razvojne interes Općine Čavle.

Plan upravljanja imovinom usklađen je sa strategijom i sadržava analizu stanja i razrađene aktivnosti u upravljanju imovinom Općine Čavle za 2024.g.

Donošenje godišnjeg plana upravljanja utvrđeno je člancima 15. i 19. Zakona o upravljanju državnom imovinom.

Rok za podnošenje prijedloga je do 29. studenog 2023. godine do 11.00h. Prijedlozi se mogu dostaviti pisanim putem i na elektroničku adresu: pisarnica@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeni na web stranici Općine Čavle.

Na temelju ponuđenog teksta Plana i pristiglih komentara sudionika Savjetovanja, formulirat će se konačni tekst Plana kojeg usvaja općinska načelnica Općine Čavle.

 Općinska načelnica

KLASA: 400-01/23-01/27

URBROJ: 2170-17-01/06-23-1

Čavle, 30. listopada 2023.